SUID-AFRIKAANSE RADIOLIGA NUUS VIR SONDAG 04 FEBRUARIE 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin met nuus van Stil Sleutel 


Dit is met leedwese dat die Boland ARK moet aankondig dat die sleutel van 
Hans Nothling, ZS1WZ, op Saterdag 27 Januarie stil geword het. Hans het in 
1961 by 'Tak Boland en die SARL aangesluit. Hans was ook `n ere-lid van die 
Boland ARK en hy was 89 jaar jonk. 


Ons betuig ons innige simpatie aan sy vrou Eileen, kinders en vriende. 
POUSE 


In die nuus vandag; 


DIE ANTIEKE DRAADLOOS VERENIGING GELYKGOLF AKTIWITEITS- 
DAG VANMIDDAG 


KORT SPORADIESE-E OPENING OP 27 JANUARIE 

en 

DIE RADIO ZS ANTENNA ONTWERP KOMPETISIE 

Bly ingeskakel vir meer inligting oor hierdie en ander interessante nuusitems. 


DIE ANTIEKE DRAADLOOS VERENIGING GELYKGOLF AKTIWITEITS- 
DAG VANMIDDAG 


Vanmiddag 4 Februarie van 15:00 tot 17:00 SAT kan jy deelneem aan die Antieke 
Draadloos Vereniging se Gelykgolf Aktiwiteitsdag Die doel van die Gelykgolf 
Aktiwiteitsdag is sodat deelnemers soveel amateurs as moontlik op die 20, 40 
en 80 meter amateur bande met gelykgolf kan kontak. Daar is 5 kategorieë 
van deelname met ORP en hoë krag gebruik. Sertifikate sal uit gegee word aan 
die hoogste punte behaal in elke kategorieë. Frekwensies tussen 14 000 tot 14 
060 kHz; 7 000 tot 7 035 kHz en 3 500 tot 3 560 kHz kan gebruik word en die 
uitruiling is `n RST verslag, jou roepsein en ruit vierkant. Logstate in ADIF of 
Excel formaat moet gestuur word na andyzsbady@vodamail.co.za. Lees asseblief 
voor 15:00 vanmiddag die 2018 SARL Blou boek vir al die relevante inligting. 


DIE SARL NASIONALE VELDDAG EN DIE CO WPX RTD KOMPETISIE 
VOLGENDE NAWEEK 


Volgende naweek, 10 en 11 Februarie kan jy deelneem aan die Nasionale Velddag 
wat vanaf 10:00 UTC op Saterdag tot 10:00 UTC op die Sondag plaasvind, asook 
die CO WPX RTD kompetisie wat oor die hele naweek plaasvind met enkel 
operatuers wat tot 30 ure beperk word. 


Die aktiwiteit vir die Nasionale Velddag vind op 160, 80, 40, 20, 15 en 10 meter 
plaas en jy kan foon, gelykgolf, RTD en PSK gebruik. Die uitruiling is die aantal 
senders, die Velddag-deelname klas en die provinsiale afkorting. Die stuur van 
'n RS of RST verslag is opsioneel - dit het niks met die telling te doen nie. 
Daar is ses klasse van deelname - Klas A - Veldstasie, Multi-operateur; Klas 
B - Veldstasie, Multi-operateur, ORP; Klas C - Veldstasie, Enkel operateur; 
Klas D - Veldstasie, Enkel Operateur, @RP; vir die meer avontuurlike Klas E 
- Ultra Lig Draagbaar en natuurlik Klas F - Algemene Stasies vir diegene wat 
nie uit die huis mag gaan nie! Verwys asseblief na die 2018 SARL Blouboek 
vir alle relevante inligting oor die opstel van die stasie, die telling en ander 
besonderhede. 


Logstate in die ADIF-, Cabrillo- of MS Excel-formaat met `n opsommingsblad 
met die naam “my roepsein NFD,” word teen 18 Februarie per e-pos aan con- 
test@sarl.org.za gestuur. Let asseblief op die nuwe adres vir jou logstate. En 
moenie die foto's van jou stasie in aksie vergeet nie. 


Besoek www.cgwpxrtty.com vir al die inligting oor die CO WPX RTD kom- 
petisie. 


KORT SPORADIESE OPENING OP 27 JANUARIE 


Om 08:47 UTC op 27 Januarie 2018 het Willie, ZS2CC, 'n Sporadiese E-opening 
op 11 meter gerapporteer, terwyl hy later `n opname van die 50,044 MHz baken 
van Polokwane gepos het. Willie het toe `n tweerigting sporadiese E-kontak met 
Paul, ZS6NK gemaak. Rondom 09:19 UTC het Paul, ZS6ONK berig die band 
was besig om af te gaan. Pieter, V51PJ, het Paul begin roep en later na FSKA41 
oorgeskakel. Om 09:59 UTG het Chris, ZS1TX, 'n video van die 50,044 MHz 
baken in Kaapstad geplaas en ZS6NK en V51PJ het hul digitale OSO gemaak. 
Willie, ZS2CGC, het om 10:13 UTC berig dat die 11 meter-band ook gesluit is. 


DIE RADIO SE ANTENNA ONTWERP KOMPETISIE 


Ses inskrywings is ontvang vir die Radio Z$S Antenna Ontwerp kompetisie wat 
bestaan uit een inskrywing vir die lae kategorie, drie vir die middel kategorie en 
twee vir die hoë kategorie. Die ses inskrywings is in die Januarie en Februarie 
2018 uitgawes van Radio ZS gepubliseer. Dankie aan Rory Norton, ZS2BL, wat 
die dubbelband-antenna, vir die Hoë kategorie geborg het en aan Dennis Green, 
ZSABS, wat die ander drie pryse geborg het. 


Die wenner van die Lae kategorie is Eddie Leighton, ZS6BNE. Die wenners 
vir die middel kategorie is Rob Bareham, ZS1SA en Andrew Roos, ZS5U Die 


wenner van die Hoë kategorie is Christie Grobbelaar, ZSACGR. 
Wel gedaan, Eddie, Rob, Andrew en Christie! 
SLUITINGSDATUM VIR DIE PEARS BHF/UHF KOMPETISIE LOGSTATE 


Die sluitingsdatum vir die PEARS Nasionale BHE- en VHF kompetisie is Woens- 
dag 14 Februarie 2018. Dit gee almal genoeg tyd om hul logstate in enige vorm 
wat hulle wil, voor te berei, weer te kontroleer vir akkuraatheid en dit dan aan 
PEARS te stuur. As jy probleme met die berekeninge het, sal ons dit graag 
vir jou doen. Ons benodig soveel as moontlik logstate, ongeag die tellings, om 
'n kaart van BHF-aktiwiteit voor te berei, insluitend voortplantings toestande 
gedurende die kompetisie dae. Die adres vir jou logstate is die Port Elizabeth 
A mateurradiovereniging, Posbus 10402, Linton Grange 6015, Port Elizabeth of 
per e-pos aan mikecbosch@gmail.com. 


KANADESE RADIO AMATEUR VIND HERLEEFDE NASA SATELLIET 


Wanneer hy nie op amateur radio is nie, soek Scott Tilley, VATLF, `n amateur 
sterrekundige, spioen satelliete. Volgens `n onlangse berig in Spaceweather.com, 
gebruik 'Tilley `n S-band radio by sy huis in Roberts Creek, Britse Colombia en 
soek deur die ruimte vir radio-seine van geklassifiseerde voorwerpe wat om die 
aarde wentel. Vroeër hierdie maand het hy die kenmerke van IMAGE (Imager 
vir Magnetopause-to-Aurora Global Exploration) gesien, `n NASA-ruimtetuig 
wat vermoedelik in Desember 2005 dood is. Die ontdekking het ruimte weten- 
skaplikes verheug. 


“Die lankal weg en amper vergete IMAGE-ruimtetuig het teruggekom en is deur 
'n amateur sterrekundige bespeur,” het mnr. Richard J. Burley, Sending Bestu- 
urder by NASA se Goddard Ruimte Vlug Sentrum (GSFC) gesê en dit bevestig 
dat wat 'Tilley gesien het, IMAGE. Amateur waarnemer Paul Marsh, MOEYT, 
in die Verenigde Koninkryk, het die eerste onafhanklike bevestiging van die IM- 
AGE sein voorsien. Op 29 Januarie het NASA gesê dat waarnemings vanaf vyf 
plekke is in ooreenstemming met die RF-eienskappe wat van IMAGE verwag is. 


Lees meer in die ARRL-brief gedateer 1 Februarie 2018. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie en daar word geen sonfakkels 
verwag nie. Diegene wat hulle eie frekwensie voorspellings wil doen, kan `n 
verwagte effektiewe sonvlektelling van een vir die week gebruik. Amateurs kan 
goeie openinge op die 15 tot 30m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vanmiddag die ADV Gelykgolf Aktiwiteitsdag 10 11 Februarie die SARL 
Nasionale Veld dag en die CO WPX RTD kompetisie 13 Februarie Wêreld 
Radio Dag 14 Februarie - sluitingsdatum vir PEARS BHEF/UHF logstate 17 


Februarie die SARL Jeug Naelloop 17 en 18 Februarie die ARRL DX Gelyk- 
golf Kompetisie 24 Februarie die Wesrand ARK Snuffelmark 25 Februarie 
die SARL Digitale Kompetisie 28 Februarie die sluitingsdatum vir voorstelle 
en opsomming vir AMSAT SA Ruimte Simposium dokumente en die sluitings 
datum vir nominasies vir die SARL Amateur Radio Eregallery 


Om die bulletin mee af te sluit, `n opsomming van ons hoof berig: 


Vanmiddag 4 Februarie van 15:00 tot 17:00 SAT kan jy deelneem aan die Antieke 
Draadloos Vereniging se Gelykgolf Aktiwiteitsdag Die doel van die Gelykgolf 
Aktiwiteitsdag is sodat deelnemers soveel amateurs as moontlik op die 20, 40 
en 80 meter amateur bande met gelykgolf kan kontak. Daar is 5 kategorieë van 
deelname met GRP en hoë krag gebruik. Dit bring ons aan die einde van hierdie 
bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6GADY, geredigeer deur Vivian Dold, ZS6VD, 
en. gelees deu vi EER Re Ge BR Og Gee Tee ARE Seks Rk 


Die Afrikaanse Nuusspan groet nou en wens jou “n mooi week toe. Totsiens. 


/EX 


